Vsebina

# Vstavljanje tabel

V dokumentu z besedilom lahko tabelo ustvarite na več načinov. Lahko jo vstavite iz orodne vrstice, z ukazom menija ali iz preglednice.

## Vstavljanje tabele z orodne vrstice

1. Kazalko postavite na mesto v dokumentu, kamor želite vstaviti tabelo.

2. V vrstici Standard ali Vstavi kliknite puščico zraven ikone Tabela.

3. V mreži tabele povlecite, da izberete želene vrstice in tabele, ter nato spustite.

Za preklic se s kazalko postavite v ikono, da se v vrstici pokaže Prekliči.

## Vstavljanje tabele z menijskim ukazom

1. Kazalko postavite na mesto v dokumentu, kamor želite vstaviti tabelo.

2. Izberite Tabela – Vstavi tabelo.

3. Pod področjem Velikost vnesite število vrstic in stolpcev.

4. Izberite želene možnosti in kliknite V redu.

## Vstavljanje tabele iz preglednice programa Calc

1. Odprite preglednico LibreOffice Calc, ki vsebuje obseg celic, ki jih želite vstaviti.

2. V preglednici izberete celice tako, da povlečete z miško.

3. Izberite Uredi – Kopiraj.

4. V dokumentu z besedilom naredite nekaj od naslednjega:

- Izberite Uredi – Prilepi. S tem obseg celic prilepite kot predmet OLE. Če želite urediti vsebino celic, dvokliknite predmet.

- Izberite Uredi – Posebno lepljenje in izberite eno od naslednjih možnosti:

Možnosti | Se vstavi kot ...
--- | ---
Preglednica LibreOffice 25.8 | Predmet OLE – s tipkama Cmd krmilka+V ali s povleci-in-spusti
GDIMetaFile | Slika
Bitna slika | Slika
HTML | Tabela HTML
Neoblikovano besedilo | Samo besedilo, tabulatorska mesta kot ločila
Oblikovano besedilo [RTF] | Tabela z besedilom
Povezava DDE | Struktura tabele in vsebina tabele brez oblikovanja. S posodabljanjem

### Povleci in spusti obseg celic iz Calcove preglednice

1. Odprite preglednico LibreOffice Calc, ki vsebuje obseg celic, ki jih želite vstaviti.

2. V preglednici izberete celice tako, da povlečete z miško.

3. Kliknite in zadržite gumb miške v izbranih celicah.

4. Izbrane celice povlecite v dokument z besedilom.

Podobne teme

Izbiranje tabel, vrstic in stolpcev

Brisanje tabel ali vsebine tabele

Uporabniško določene obrobe v dokumentih z besedilom