Vsebina

# Nastavitve projekcije

Določa nastavitve za projekcijo, npr. kako naj bo prikazana, s katero prosojnico naj se začne, kako naj si prosojnice sledijo in ali želite uporabljati upravljalni zaslon govorca ali jo nadzirati oddaljeno.

Za dostop do tega ukaza ...

#### Iz menijske vrstice:

Izberite Projekcija – Nastavitve projekcije.

#### Iz vmesnika zloženke v zavihkih:

Izberite Projekcija – Nastavitve projekcije.

## Obseg

Določa, katere prosojnice so vključene v projekcijo.

### Vse prosojnice

Vključuje vse prosojnice iz vaše projekcije.

### Od:

Vnesite številko začetne prosojnice.

### Projekcija po meri

Zažene projekcijo po meri z zaporedjem prosojnic, kot ste ga določili v Projekcija – Projekcija po meri.

## Predstavitveni način

Izberite vrsto projekcije.

### Cel zaslon

Prosojnica je prikazana celozaslonsko.

### V oknu

Projekcija poteka v programskem oknu LibreOffice.

### Zankaj in ponovi po

Ponovno zažene projekcijo po izteku premora, ki ga navedete. Med končno in začetno prosojnico se prikaže prekinitvena prosojnica. Pritisnite ubežnico za ustavitev projekcije.

### Trajanje premora

Vnesite trajanje prekinitve, po kateri se projekcija ponovi. Če vnesete ničlo, se projekcija ponovno zažene takoj, brez prikaza prekinitvene prosojnice.

### Pokaži logotip

Prikaže logotip LibreOffice na prekinitveni prosojnici. Logotipa ni mogoče spreminjati.

## Možnosti predstavitve

### Onemogoči samodejno zamenjavo prosojnice

Prosojnice se nikoli samodejno ne zamenjajo, če je izbrano to polje.

### Menjaj prosojnice s klikanjem na ozadje

Napreduje na naslednjo prosojnico, ko kliknete na ozadje prosojnice.

### Kazalec miške viden

Pokaže kazalec miške med projekcijo.

### Kazalec miške kot pero

Spremeni kazalec miške v pero, s katerim lahko rišete po prosojnicah med predstavitvijo.

Kar koli napišete s peresom, se ne pojavi na prosojnicah, dokler ne končate projekcije. Lastnosti peresa lahko spremenite z ukazoma Debelina peresa in Spremeni barvo peresa v kontekstnem meniju projekcije v teku.

### Omogoči animirane slike

Pri projekciji prikaže vse sličice animiranih datotek GIF. Če ta možnost ni izbrana, bo prikazana le prva sličica animirane datoteke GIF.

### Obdrži predstavitev vedno na vrhu

Okno LibreOffice ostane na vrhu med predstavitvijo. Noben drug program ne more prikazati svojega okna pred vašo predstavitvijo.

### Urejanje projekcije v živo

Če je to polje potrjeno, glavno okno dokumenta v Impress ostane dejavno med projekcijo. Uporabniki lahko nadaljujejo z urejanjem vsebine prosojnic. Spremembe se odražajo v tekoči projekciji.

## Zaslon

Privzeto je prvi zaslon uporabljen za prikaz projekcije. Če je trenutno namizje prikazano na več kot enem zaslonu, lahko izberete kateri zaslon boste uporabili za celozaslonsko projekcijo. Če je trenutno namizje prikazano samo na enem zaslonu ali če sistem ne podpira dela z več zasloni, ne morete izbrati drugega zaslona.

Nastavitve se shranijo med uporabniške nastavitve in ne v sam dokument.

### Predstavitveni zaslon

Izberite zaslon za celozaslonsko projekcijo.

Če sistem podpira prikaz okna čez vse zaslone, ki so na voljo, lahko izberete tudi »Vsi zasloni«. V tem primeru bo projekcija prikazana na vseh zaslonih.

### Upravljalni zaslon govorca

Upravljalni zaslon govorca ponuja dodaten nadzor in uporabna orodja. Lahko ga uporabite v okenskem ali celozaslonskem načinu, seveda pa ga lahko tudi povsem onemogočite.

### Pokaži vrstico krmarjenja

Vrstica krmarjenja omogoča govorcu, da nadzira predstavitev z gumbi v levem spodnjem kotu zaslona, tako s kazalcem miške ali neposredno na zaslonu, če uporablja zaslon, občutljiv na dotik.

### Velikost gumbov

Iz spustnega seznama v vrstici krmarjenja izberite velikost gumbov.

## Daljinski upravljalnik

### Omogoči daljinsko upravljanje

Določa, da želite omogočiti daljinsko upravljanje prek vmesnika Bluetooth, ko je Impress zagnan. Če želite onemogočiti daljinsko upravljanje, možnosti Omogoči daljinsko upravljanje ne potrdite.

### Prenesi aplikacijo

Povezava vas usmeri na razpoložljive možnosti za namestitev aplikacije na vaši napravi.

### Omogoči brezžične povezave, ki niso varne

Če je to polje potrjeno, LibreOffice Impress na vseh omrežnih vmesnikih prek IP omogoči povezave, ki niso varne in šifrirane.

Brezžične povezave, ki niso varne, lahko omogočite le, če je omogočen daljinski upravljalnik.

Omogočanje brezžičnih omrežnih povezav, ki niso varne, ni priporočljivo v javnih omrežjih.

Podobne teme

Ustvarjanje projekcije po meri

Daljinec za projekcije – navodila za daljinca za Impress

Izvajanje projekcije

Uporaba upravljalnega zaslona govorca