Vsebina

## Univerzalna dostopnost (PDF/UA)

Ustvari univerzalno dostopno datoteko PDF, ki je skladna z zahtevami standarda PDF/UA (ISO 142899).

Označeni PDF je samodejno omogočen in ga ni možno onemogočiti, če je izbrana možnost PDF/UA.

Za dostop do tega ukaza ...

#### Iz menijske vrstice:

Izberite Datoteka – Izvozi kot – Izvozi v PDF zavihek – Splošno.

Izberite Datoteka – Izvozi, nato izberite PDF kot vrsto datoteke in kliknite Izvozi.

#### Iz vmesnika zloženke v zavihkih:

Na zavihku Datoteka izberite Izvozi, nato izberite PDF kot vrsto datoteke in kliknite Izvozi.

V meniju Datoteka zavihka Datoteka izberite Izvozi v PDF.

V meniju Datoteka zavihka Datoteka izberite Izvozi, nato izberite vrsto datoteke PDF ter kliknite Izvozi.

#### Iz orodnih vrstic:

Izvozi v PDF

Nato izberite Univerzalna dostopnost (PDF/UA).

Specifikacija definira obvezno strukturo in oblikovanje dokumenta in funkcionalnosti PDF, ki so primernejše za dostopnost. Po tej specifikaciji lahko izdelate tudi dokumente, ki so skladni z navodili konzorcija W3C za dostopnost, Web Content Accessibility Guidelines 2.0 (WCAG 2.0).

Trenutna implementacija (iz januarja 2020) preverja naslednje:

- Naslov dokumenta je določen.

- Jezik dokumenta je določen oz. vsi uporabljeni slogi imajo določen jezik.

- Vse slike ter grafični predmeti in predmeti OLE imajo nadomestno besedilo (»alt«) ali naslov (»title«).

- Tabele ne vsebujejo deljenih in spojenih celic.

- Uporabljeno je lahko le integrirano oštevilčevanje. Ročno oštevilčevanje ni dovoljeno (npr. na začetek odstavkov vneseni »1.«, »2.«, »3.«).

- Besedilo hiperpovezave brez dejanske hiperpovezave.

- Kontrast med besedilom in ozadjem mora biti skladen s specifikacijo WCAG.

- Nima utripajočega besedila.

- Je brez sprotnih in končnih opomb.

- Naslovi morajo naraščati zaporedno brez preskokov (ne morete preiti npr. z Naslova 1 na Naslov 3, pri čemer izpustite Naslov 2).

- Besedilo ne podaja dodatnega pomena z (neposrednim) oblikovanjem.

Dostopnost dokumenta lahko pred izvozom preverite z ukazom Orodja – Preveri dostopnost.